দেশজুড়ে পালিত হচ্ছে জাতীয় একতা দিবস, সর্দার বল্লভভাই পটেলকে শ্রদ্ধার্ঘ্য প্রধানমন্ত্রীর

নয়াদিল্লি: আজ সারা দেশে পালিত হচ্ছে জাতীয় একতা দিবস (National Unity Day)। দেশের প্রথম স্বরাষ্ট্রমন্ত্রী সর্দার বল্লভভাই পটেলের ১৫০তম জন্মবার্ষিকী উপলক্ষে এই দিনটি উদ্‌যাপিত হচ্ছে এক বিশেষ আবহে। স্বাধীন ভারতের ঐক্য ও সংহতির স্থপতি পটেলকে শ্রদ্ধা জানিয়ে দেশজুড়ে নানা কর্মসূচি আয়োজন করা হয়েছে। শুক্রবার সকালে প্রধানমন্ত্রী নরেন্দ্র মোদি গুজরাটের কেভাদিয়ার স্ট্যাচু অব ইউনিটিতে সর্দার পটেলের মূর্তিতে পুষ্পস্তবক অর্পণ করে শ্রদ্ধা জানান। তিনি সেখানে জাতীয় একতা শপথ বাক্য পাঠ করেন এবং দেশবাসীর উদ্দেশে ঐক্যের বার্তা দেন।

এদিকে নয়াদিল্লির সর্দার পটেল চকে রাষ্ট্রপতি দ্রৌপদী মুর্মু ও উপরাষ্ট্রপতি সিপি রাধাকৃষ্ণন ও সর্দার পটেলকে শ্রদ্ধার্ঘ্য নিবেদন করেন। গুজরাটের একতা নগরে আয়োজিত হয় বৃহৎ একতা প্যারেড। প্রথমেই গার্ড অব অনার ও ফ্ল্যাগ মার্চ দিয়ে অনুষ্ঠান শুরু হয়। এরপর সম্পূর্ণ মহিলা অফিসারদের নেতৃত্বে হয় বিশেষ প্যারেড। এই প্যারেডে অংশ নেয় পুলিশ ও সেন্ট্রাল আর্মড পুলিশ ফোর্স, ন্যাশনাল ক্যাডেট কর্পস (NCC), বিভিন্ন রাজ্যের প্রতিনিধিদল। তারা মার্শাল আর্ট, মোটরবাইকে স্টান্ট, ও বিশেষ ট্যাবলো প্রদর্শন করে। প্যারেডের অন্যতম আকর্ষণ ছিল উট, ঘোড়া ও পুলিশ কুকুর বাহিনীর প্রদর্শনী। অনুষ্ঠানের শেষ পর্বে **ভারতীয় বায়ুসেনার চিত্তাকর্ষক এয়ার শো মন কাড়ে উপস্থিতদের।

আরও পড়ুন: দেশের ৫৩তম প্রধান বিচারপতির পদে সূর্য কান্ত, শপথ ২৪ নভেম্বর

গতকাল, বৃহস্পতিবার প্রধানমন্ত্রী গুজরাটের একতা নগরে পটেল পরিবারের সঙ্গে সাক্ষাৎ করেন। আজকের অনুষ্ঠানেও উপস্থিত ছিলেন সর্দার পটেলের পৌত্র ও পরিবারের সদস্যরা।

#WATCH | Gujarat | National Security Guard (NSG) contingent at the Rashtriya Ekta Diwas parade in Ekta Nagar. #SardarPatel150 pic.twitter.com/LSErV8lpc8

— ANI (@ANI) October 31, 2025

জাতীয় একতা দিবসের অনুষ্ঠানে বক্তব্য রাখতে গিয়ে প্রধানমন্ত্রী নরেন্দ্র মোদি দেশবাসীর উদ্দেশে ঐক্যের শপথ নেওয়ার আহ্বান জানান। গুজরাটের কেভাদিয়া-তে স্ট্যাচু অব ইউনিটি প্রাঙ্গণে আয়োজিত এই অনুষ্ঠানে তিনি দেশের ঐক্য, অখণ্ডতা ও নিরাপত্তা রক্ষার প্রতিশ্রুতি দেন। মঞ্চ থেকে প্রধানমন্ত্রী বলেন, “আমি আমাদের দেশের ঐক্য ও অখণ্ডতা রক্ষা করার জন্য শপথ নিচ্ছি। এই উদ্দেশ্যে নিজেকে উৎসর্গও করছি।”

তিনি আরও যোগ করেন, “জাতীয় ঐক্যের চেতনায় আমি শপথ গ্রহণ করছি। অভ্যন্তরীণ নিরাপত্তা বজায় রাখার জন্য নিজেকে দৃঢ় প্রতিশ্রুতিবদ্ধ করছি। একতার শপথ বা ঐক্যের অঙ্গীকার মানে, ভারতের জাতীয় ঐক্য, অখণ্ডতা এবং নিরাপত্তা রক্ষায় নিজেকে সম্পূর্ণভাবে উৎসর্গ করা।”

এক্স (Twitter)-এ প্রধানমন্ত্রী লেখেন, “সর্দার বল্লভভাই পটেলের ১৫০তম জন্মবার্ষিকীতে ভারত তাঁকে শ্রদ্ধা জানাচ্ছে। তিনি ভারতের একীকরণের পিছনের চালিকাশক্তি ছিলেন। গঠনমূলক কাজের মধ্যে দিয়ে আমাদের জাতির ভাগ্য গঠন করেছিলেন তিনি। জাতীয় অখণ্ডতা, সুশাসন এবং জনসেবার প্রতি তাঁর দৃঢ় অঙ্গীকার ভবিষ্যৎ প্রজন্মকে অনুপ্রাণিত করে চলেছে। আমরা একটি ঐক্যবদ্ধ, শক্তিশালী এবং আত্মনির্ভর ভারতের তাঁর দৃষ্টিভঙ্গি বাস্তবায়নে আমাদের সম্মিলিত সংকল্পকে আরও এগিয়ে নিয়ে যাব।”

India pays homage to Sardar Vallabhbhai Patel on his 150th Jayanti. He was the driving force behind India’s integration, thus shaping our nation’s destiny in its formative years. His unwavering commitment to national integrity, good governance and public service continues to… pic.twitter.com/7quK4qiHdN

— Narendra Modi (@narendramodi) October 31, 2025